Tre menn pågrepet for bilbrann i Oslo

Tre menn i starten av 20-årene er pågrepet og mistenkt for to bilbranner på Haugerud i Oslo natt til mandag.

NTB

24. desember 2018

– Vi fikk melding fra flere naboer som ser en bil i brann. Brannen sprer seg til en annen bil like ved. Flere vitner observerer og ser tre personer løper fra stedet. Vitnene gir oss en grei beskrivelse av mennene, som blir observert kjørende fra stedet, sier operasjonsleder Line Skott til NTB klokka 3.

Politiet påtreffer ikke lenge etterpå en bil som ligner vitnebeskrivelsene og mennene i bilen.

Mennene er satt i arresten og vil bli avhørt i løpet av morgentimene. Politiet har sikret de brente bilene og bilen de pågrepne satt i da de ble anholdt.

Politiet fikk melding om hendelsen i Haugerudveien kl. 0.47 natt til mandag.